recursal/SuperWikiNEXT-32B huggingface dataset:
पृथ्वी के भूमीय पारिक्षेत्र
**पारिक्षेत्र** (ecoregion) या **पारिस्थितिक क्षेत्र** (ecological region) किसी विशेष पारिस्थितिक या भौगोलिक लक्षणों द्वारा परिभाषित एक ऐसा क्षेत्र होता है जो जैवक्षेत्र (bioregion) से छोटा हो, जो क्रम में प्राणिक्षेत्र (ecozone) से छोटा होता है। पारिक्षेत्र साधारण रूप से बड़े क्षेत्रफल वाले भूमीय या जलीय इलाक़ों पर विस्तृत होते हैं और उनमें अन्य पारिक्षेत्रों से भिन्न जीववैज्ञानिक जातियाँ और जीव समूह होते हैं। किसी पारिक्षेत्र में मिलने वाली जातियाँ उस पारिक्षेत्र में कहीं भी घर बना सकती हैं क्योंकि उस पारिक्षेत्र के सभी भागों में परिस्थितियाँ लगभग सामान होती हैं।

इन्हें भी देखें
---------------

* पारिस्थितिकी

सन्दर्भ
-------

1. ↑  Busch, D.E. and J.C. Trexler. eds. 2003. Monitoring Ecosystems: Interdisciplinary approaches for evaluating ecoregional initiatives. Island Press. 447 pages.
2. ↑  Mark D. Spalding, Helen E. Fox, Gerald R. Allen, Nick Davidson, Zach A. Ferdaña, Max Finlayson, Benjamin S. Halpern, Miguel A. Jorge, Al Lombana, Sara A. Lourie, Kirsten D. Martin, Edmund McManus, Jennifer Molnar, Cheri A. Recchia, and James Robertson. 2007. Marine Ecoregions of the World: A Bioregionalization of Coastal and Shelf Areas. BioScience 57:573-583.
पारिजात वृक्ष (किन्तूर)
पारिजात वृक्ष (किन्तूर)
**पारिजात वृक्ष (किन्तूर)** भारत के उत्तर प्रदेश राज्य के बाराबंकी ज़िले के अंतर्गत किन्तूर ग्राम में स्थित एक गोरखचिंच का वृक्ष है। भारत सरकार द्वारा संरक्षित यह वृक्ष सांस्कृतिक और पौराणिक दृष्टि से महत्वपूर्ण है। लोकमत इसका संबंध महाभारतकालीन घटनाओं से जोड़ता है।

भौगोलिक स्थिति
--------------

ग्राम बरौलिया बाराबंकी जिला मुख्यालय से लगभग 38 किलोमीटर दूर पूर्व दिशा में स्थित है। इसी ग्राम में विश्व प्रसिद्ध पारिजात वृक्ष स्थित है। यह वृक्ष सरकार द्वारा संरक्षित है।

पौराणिक महत्व
-------------

माना जाता है कि किन्तूर गांव का नाम पाण्डवों की माता कुन्ती के नाम पर है। जब धृतराष्ट्र ने पाण्डु पुत्रों को अज्ञातवास दिया तो पांडवों ने अपनी माता कुन्ती के साथ यहां के वन में निवास किया था। इसी अवधि में ग्राम किन्तूर में कुंतेश्वर महादेव की स्थापना हुयी थी। भगवान शिव की पूजा करने के लिए माता कुंती ने स्वर्ग से पारिजात पुष्प लाये जाने की इच्छा जाहिर की। अपनी माता की इच्छानुसार अर्जुन ने स्वर्ग से इस वृक्ष को लेकर यहां स्थापित कर दिया

दूसरी पौराणिक मान्यता यह है कि एक बार श्रीकृष्ण अपनी पटरानी रुक्मिणी के साथ व्रतोद्यापन समारोह में रैवतक पर्वत पर आ गए। उसी समय नारद अपने हाथ में पारिजात का पुष्प लिए हुए आए। नारद ने इस पुष्प को श्रीकृष्ण को भेंट कर दिया। श्रीकृष्ण ने इस पुष्प को रुक्मिणी को दे दिया और रुक्मिणी ने इसे अपने बालों के जूड़े में लगा लिया इस पर नारद ने प्रशंसा करते हुए कहा कि फूल को जूड़े में लगाने पर रुक्मिणी अपनी सौतों से हजार गुना सुन्दर लगने लगी हैं। पास में खडी हुयी सत्यभामा की दासियों ने इसकी सूचना सत्यभामा को दे दी। श्री कृष्ण जब द्वारिका में सत्यभामा के महल में पहुंचे तो सत्यभामा ने पारिजात वृक्ष लाने के लिए हठ किया। सत्यभामा को प्रसन्न करने के लिए स्वर्ग में स्थित पारिजात को लाने के लिए देवराज इंद्र पर आक्रमण कर पारिजात वृक्ष को पृथ्वी पर द्वारिका ले आये और वहाँ से अर्जुन ने इस पारिजात को किन्तूर में स्थापित कर दिया।

विशेषताएँ
---------

लोकमत इस वृक्ष की आयु लगभग 1000 वर्ष मानता है। सन् 2019 में हुए रेडियोकार्बन कालनिर्धारण में इसकी आयु तब 793±37 वर्ष मापी गई। इसके तने का परिमाप 50 फ़ीट और ऊंचाई लगभग 45 फ़ीट होगी।  गोरखचिंच (बाओबाब) जाति के वृक्ष केवल अफ्रीका के कुछ भागों में ही उगते हैं, इसलिए इस वृक्ष की यहाँ उपस्थिति एक रहस्य है।

पुष्प
-----

इसका पुष्प श्वेत रंग का और सूखने पर सुनहरे रंग का हो जाता है। इस वृक्ष में पुष्प बहुत ही कम संख्या में और कभी-कभी ही गंगा दशहरा (जून के माह) के अवसर पर लगते हैं। पुष्प सदैव रात्रि में ही पुष्पित होते हैं और प्रातः काल मुरझा जाते हैं। रात्रि के समय पुष्प पुष्पित होने पर इसकी सुगंध दूर-दूर तक फैल जाती है।

इन्हें ही देखें
---------------

* गोरखचिंच (अफ्रीकी बाओबाब)
* किन्तूर
* बाराबंकी ज़िला

सन्दर्भ
-------

1. ↑  "Parijaat Tree | District Barabanki, Government of Uttar Pradesh | India".
2. ↑  Wickens, Gerald E.; Pat Lowe (2008). *The Baobabs: Pachycauls of Africa, Madagascar and Australia*. Springer Science+Business Media. पृ॰ 61. आई॰ऍस॰बी॰ऍन॰ 978-1-4020-6430-2.
3. 1 2 3 4  "संग्रहीत प्रति". मूल से 18 दिसंबर 2010 को पुरालेखित. अभिगमन तिथि 21 अगस्त 2016.
4. ↑  "संग्रहीत प्रति" (PDF). मूल से 5 मार्च 2016 को पुरालेखित (PDF). अभिगमन तिथि 21 अगस्त 2016.
किर्गिज़स्तान के नारीन शहर के पास नारीन नदी
अंतरिक्ष से ली गई कारा दरिया और नारीन नदी के संगम क्षेत्र की तस्वीर, जिसके इर्द-गिर्द बहुत से खेत नज़र आ रहे हैं
**नारीन नदी** (किरगिज़: Нарын, अंग्रेज़ी: Naryn) मध्य एशिया क्षेत्र में किर्गिज़स्तान और उज़बेकिस्तान में बहने वाली सिर दरिया नदी की एक प्रमुख उपनदी है। यह ८०७ किमी लम्बी नदी किर्गिज़स्तान के तियान शान पहाड़ों में उभरती है और पश्चिम में फ़रग़ना वादी और उज़्बेकिस्तान में दाख़िल होकर कारा दरिया से संगम करती है जिसके बाद इस मिश्रित धारा को मध्य एशिया की दूसरी सबसे बड़ी नदी, सिर दरिया, के नाम से जाना जाता है। नारीन नदी पर बहुत से बाँध हैं। इसके जलसम्भर का क्षेत्रफल ५९,१०० वर्ग किमी है।

इन्हें भी देखें
---------------

* सिर दरिया
* कारा दरिया
* फ़रग़ना वादी

सन्दर्भ
-------

1. ↑  Rivers of the World: A Social, Geographical, and Environmental Sourcebook Archived 2013-05-27 at the Wayback Machine, James R. Penn, ABC-CLIO, 2001, ISBN 978-1-57607-042-0, *... The Syr Darya (anciently Jaxartes) is formed by the junction of two streams, the Naryn and the Kara Darya, which rise far to the east in the Tien Shan Mountains. At the junction of the two head- streams lies the fertile Fergana valley ...*
**दीवाना मुझ सा नहीं** 1990 में बनी हिन्दी भाषा की प्रेमकहानी फ़िल्म है। फिल्म में आमिर खान और माधुरी दीक्षित मुख्य भूमिकाओं में है। इस फिल्म ने औसत प्रदर्शन किया।

संक्षेप
-------

अजय शर्मा (आमिर खान) एक फोटोग्राफर हैं। अनीता (माधुरी दीक्षित) एक मॉडल है और वे दोनों एक ही एजेंसी के लिए काम करते हैं। अजय अनीता के प्यार में पड़ गया और सोचता है कि वह भी उससे प्यार करती है। लेकिन अनीता केवल उसे एक दोस्त मानती है। वह विक्रम (जैनेन्द्र) से सगाई करती है, और शादी जल्द ही होनी है। अजय अब भी मानता है कि अनीता उससे प्यार करती है, और वह अनीता के साथ अपनी शादी की तैयारी करना शुरू कर देता है। मामला हाथ से बाहर होने से पहले अनीता को अजय के जुनून को रोकने के लिए उचित कदम उठाने होंगे। हालांकि, अनीता उस महसूस करती है जिसकी वह शादी कर रही है उसे उससे प्यार नहीं करता और स्थिति इस तरह बदल जाती है कि वह अजय के प्यार को महसूस करती है और फिल्म खुशी के साथ समाप्त होती है।

मुख्य कलाकार
------------

* आमिर ख़ान - अजय शर्मा
* माधुरी दीक्षित - अनीता
* खुशबू - सोनू
* जैनेन्द्र - विक्रम
* सत्येन्द्र कपूर - नंदकिशोर शर्मा
* बीना बैनर्जी - श्रीमती शर्मा
* दिनेश हिंगू - भोलाराम बोकाड़े
* नरेन्द्र नाथ - अनीता के चाचा
* युनुस परवेज़ - पुलिस इंस्पेक्टर
* देवेन वर्मा - मामाजी
* रंजीता - अनीता की बहन

संगीत
-----

सभी गीत समीर द्वारा लिखित; सारा संगीत आनंद-मिलिंद द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "ओ जाने जाना" | उदित नारायण | 6:01 |
| 2. | "मेहँदी मेहँदी" | अपर्णा मयेकर | 3:40 |
| 3. | "खड़ी रहो बैठ जाओ" | उदित नारायण, साधना सरगम | 4:06 |
| 4. | "हम तुमसे मोहब्बत" | अमित कुमार, साधना सरगम | 4:06 |
| 5. | "मैं सेहरा बाँध के आऊँगा" | उदित नारायण | 6:01 |
| 6. | "सारे लड़कों की" | कविता कृष्णमूर्ति | 5:44 |

बाहरी कड़ियाँ
-------------

* *दीवाना मुझ सा नहीं*  इंटरनेट मूवी डेटाबेस पर
| **नारीन ओब्लास्तНарын областы** |
| --- |
| मानचित्र जिसमें नारीन ओब्लास्तНарын областы हाइलाइटेड है |
| सूचना |
| **राजधानी** : | नारीन |
| **क्षेत्रफल** : | ४५,२०० किमी² |
| **जनसंख्या**(२००९): • घनत्व : | २,४५,२६६ ६/किमी² |
| **उपविभागों के नाम:** | रायोन |
| **उपविभागों की संख्या:** | ५ |
| **मुख्य भाषा(एँ):** | किरगिज़ |

कोचकोर शहर में एक मस्जिद
**नारीन प्रांत** (किरगिज़: Нарын областы, अंग्रेज़ी: Naryn Province) मध्य एशिया के किर्गिज़स्तान देश का एक प्रांत है। इस प्रांत की राजधानी भी नारीन नाम का ही शहर है।

विवरण
-----

नारीन प्रान्त की स्थापना सोवियत संघ के ज़माने में २१ नवम्बर १९३९ में तियान-शान प्रांत के नाम से हुई थी लेकिन २० दिसम्बर १९६२ को इसका प्रांतीय स्तर हटा दिया गया। ११ दिसम्बर १९७० को इसका फिर से गठन हुआ लेकिन ५ अक्टूबर १९८८ को इसका इसिक कुल प्रान्त में विलय कर दिया गया। १४ दिसम्बर १९९० को इसे फिर 'नारीन प्रान्त' के नाम से प्रांतीय दर्जा मिला। यह प्रांत एक आकर्षक पहाड़ी इलाका है जहाँ सुन्दर पर्वत, झरने और ऊंचे पहाड़ी मैदान विस्तृत हैं। इस प्रांत की सोन-कुल (Son-Kul) और चतिर-कुल (Chatyr-Kul) झीलें मशहूर हैं। यहाँ एक 'ताश रबत' (Tash Rabat) नामक १५वीं सदी का पत्थर का एक सराय भी है जहाँ यात्री सस्ताया करते थे।

सन् २००९ की जनगणना में प्रांत के ९९.२% लोग किरगिज़ समुदाय के थे। इसके अलावा यहाँ उज़बेक, दूंगन, उइग़ुर, काज़ाख़ और रूसी जातियों के छोटे समुदाय भी रहते हैं। यह प्रान्त किरगिज़स्तान का सबसे ग़रीब सूबा माना जाता है। यहाँ भेड़ों, घोड़ों और यैकों का पशु-पालन आमदन का मुख्य स्रोत है और इनसे दूध, ऊन और मांस बनता है। सोवियत ज़माने में यहाँ खनिजों की खानें विकसित की गई लेकिन उनसे ज़्यादा मुनाफ़ा नहीं हुआ और वे अधिकतर बंद हो गई हैं।

नारीन प्रांत के कुछ नज़ारे
--------------------------

* एक दृश्यएक दृश्य
* पहाड़ों के बीच ताश रबत सरायपहाड़ों के बीच ताश रबत सराय
* नारीन प्रांत के कुछ किर्गिज़ बच्चेनारीन प्रांत के कुछ किर्गिज़ बच्चे
* सोन-कुल झील के पास चरते घोड़ेसोन-कुल झील के पास चरते घोड़े
* चतिर-कुल झील का किनाराचतिर-कुल झील का किनारा
* नारीन ज़िले में बैक्ट्रियाई ऊँटनारीन ज़िले में बैक्ट्रियाई ऊँट

इन्हें भी देखें
---------------

* नारीन
* नारीन नदी
* किर्गिज़स्तान के प्रांत

सन्दर्भ
-------

1. ↑  Dilemmas of Transition in Post-Soviet Countries, Joel C. Moses, Rowman & Littlefield, 2003, ISBN 978-0-8304-1590-8, *... Residents of the Naryn region, then joined with the neighboring oblast of Issyk-Kul, began to question why the two provinces had been united ...*

| * दे
* वा
* सं
किर्गिज़स्तान के प्रांत |
| --- |
| बातकेन प्रांत  •  चुय प्रांत  •  जलालाबाद प्रांत  •  नारीन प्रांत  •  ओश प्रांत  •  तलास प्रांत  •  इसिक कुल प्रांत  •  बिश्केक (शहर)  •  ओश (शहर) |  |
Location of the four districts of Puducherryपुदुचेरी के चार ज़िले भारत के अलग-अलग भागों में स्थित हैं
भारत का पुदुचेरी केन्द्र-शासित प्रदेश चार पृथक (बिना जुडे़ हुये) ज़िलों से मिलकर बना है। यह सभी पहले फ़्रान्स के उपनिवेश हुआ करते थे, जिन्हें भारत को लौटा देने के बाद भारत ने उन्हें एक ही केन्द्र-शासित प्रदेश में संगठित रखा गया। यह चारों बहि:क्षेत्र हैं जो पूरी तरह अन्य राज्यों से के भूभाग में स्थित हैं। तीन - पुदुचेरी, यानम और कराईकल - बंगाल की खाड़ी पर स्थित हैं और चौथा - माहे - अरब सागर पर।

ज़िले
-----

पुदुचेरी केन्द्र शासित प्रदेश के जिले हैं:

* पुदुचेरी ज़िला, तमिल नाडु से घिरा है
* कराईकल ज़िला यह भी तमिल नाडु से घिरा है
* यानम ज़िला, यह आन्ध्र प्रदेश से घिरा है
* माहे ज़िला, यह केरल से घिरा है।

पुदुच्चेरी और कराईकल इनमे से सबसे बडे़ जिले हैं।

इन्हें भी देखें
---------------

* पुदुचेरी (केन्द्र-शासित प्रदेश)

सन्दर्भ
-------

1. ↑  "Lonely Planet South India & Kerala," Isabella Noble et al, Lonely Planet, 2017, ISBN 9781787012394

| * दे
* वा
* सं
पुदुचेरी |
| --- |
| विषय | भूगोल  •  संस्कृति  •  इतिहास  •  अर्थ व्यवस्था  •  पुदुचेरी का पर्यटन | [[चित्र:|100px]] |
| राजधानी | पुदुचेरी |
| जिले | पुदुचेरी ज़िला  •  कराईकल ज़िला  •  माहे ज़िला  •  यानम ज़िला |
| भाषाएँ | फ़्रान्सीसी  •  तमिल  •  मलयालम  •  तेलुगु |
पापारात्सी शैली की फोटोकारी
**पापारात्सी** (Paparazzi) उन स्वतन्त्र फोटोग्राफरों को कहते हैं जो खिलाड़ियों, अभिनेताओं, राजनेताओं, तथा अन्य प्रद्ध व्यक्तियों के फोटो लेते हैं। ये प्रायः उनके दैनिक जीवन के विभिन्न क्रियाकलापों के फोटो लेते हैं।

बीसवीं शताब्दी के उत्तरार्द्ध में अख़बारी फ़ोटोग्राफ़रों का यह बिल्कुल नया पेशा सामने आया। **पापारात्सी** राजनीति, खेल, फ़िल्म या किसी भी विभाग के प्रसिद्ध व्यक्ति का पीछा करते हैं और उनके दैनिक जीवन के ऐसे तथ्यों को अपने कैमरे में सुरक्षित कर लेते हैं जो देखने वालों के लिए अत्याधिक रोचक और सनसनी से भरी हो।

पापारात्सी फ़ोटोग्राफ़र शो बिज़नेस की दुनिया में विशेष रूप से बदनाम हैं क्योंकि उन के जासूस कैमरों की आंखें कला जगत के विख्यात सितारों का पीछा करती रहती हैं और उन प्रसिद्ध कलाकारों के लिए तनहाई में एक छण भी बिताना मुशकिल हो जाता है।

पापारात्सी (Paparazzi) इतालवी भाषा का शब्द है और इसका उच्चारण पापारात्सी है।

पहली बार 50 के दशक में सुना गया था जब रोम के कुछ युवा फ़ोटोग्राफ़रों ने मिस्र के शाह फ़ारूक़ के कुछ निजी चित्र प्रकाशित करा दिए।

लेकिन उस समय तक पापारात्सी शब्द चर्चित नहीं हुआ था बल्कि ऐसे लोगों की चर्चा स्ट्रीट फ़ोटोग्राफ़र (Street Photographer) जैसे अपमानजनक नाम से की जाती थी।

इन लोगों के पेशे को लेकर उस समय काफ़ी आलोचना शुरू हो गई जब राजकुमारी डायना की एक दुर्घटना में मौत हुई। इस कार दुर्घटना के बारे में एक विचार यह था कि सब पापारात्सी फ़ोटोग्राफ़रों का किया धरा है जो कि राजकुमारी डायना और उनके प्रेमी की फ़ोटो लेने के लिए शिकारी कुत्तों की तरह उन का पीछा किया करते थे।

इतालवी शब्द
-----------

मूलरूप से यह एक इतालवी नाम है और सिर्फ एक फ़िल्म के कारण यह प्रसिद्ध हो गया। 1960 में प्रसिद्ध इतालवी निर्देशक कार फ़ेडरिको फ़्लेनी ने उस नौजवान फ़ोटोग्राफ़र के जीवन पर फ़िल्म बनाने का इरादा किया जिसने सब से पहले एक रेस्त्रां में शाह फ़ारूक़ की एक ऐसी फ़ोटो ली थी जिस में वह ग़ुस्से में आपे से बाहर दिखाई दे रहे थे और क्रोध की अवस्था में एक मेज़ उलटा रहे थे। फिल्म में इस पात्र का नाम कोरिओलानो पापारात्सो (Coriolano Paparazzo) है। निर्देशक फ़ेडरिको फ़्लेनी से एक बार पूछा गया कि उन्हें अपने पात्र के लिए यह नाम सूझा कैसे तो उन्होंने बताया कि एक अंग्रेज़ पर्यटक के पुराने सफ़रनामे में एक सराय की चर्चा है जिस के मालिक का नाम पापारात्सो (Paparazzo) था बस वही नाम मेरे दिमाग़ से चिपका हुआ था और फ़िल्म में फ़ोटोग्राफ़र के पात्र के लिए अभिनेता मारसीलो मास्त्रियानी का चयन किया गया तो उन्हें भी यह नाम बहुत पसंद आया।

लेकिन उस समय दोनों को इस बात का ज्ञान नहीं था कि उन्होंने अंग्रेज़ी भाषा (और अन्य भाषाओं) को एकदम नया शब्द दिया है।
पावागढ़,गुजरात,भारत 
काली माता का यह प्रसिद्ध मंदिर माँ के शक्तिपीठों में से एक है। शक्तिपीठ उन पूजा स्थलों को कहा जाता है, जहाँ सती माँ के अंग गिरे थे। पुराणों के अनुसार पिता दक्ष के यज्ञ में अपमानित हुई सती ने योगबल द्वारा अपने प्राण त्याग दिए थे। सती की मृत्यु से व्यथित शिवशंकर उनके मृत शरीर को लेकर तांडव करते हुए ब्रह्मांड में भटकते रहे। इस समय माँ के अंग जहाँ-जहाँ गिरे वहीं शक्तिपीठ बन गए। माना जाता है कि पावागढ़ में माँ के दाहिने पैर की अंगुली गिरे थे।

शक्तिपीठ
--------

जगतजननी के माताजी के दक्षिण पैर का अङुठा गिरने के कारण इस जगह का नाम पावागढ हुआ;
रण इसको बेहद पूजनीय और पवित्र माना जाता है। यहाँ की एक खास बात यह भी है कि यहाँ दक्षिण मुखी काली माँ की मूर्ति है, जिसकी दक्षिण रीति अर्थात तांत्रिक पूजा की जाती है।
इस पहाड़ी को गुरु विश्वामित्र से भी जोड़ा जाता है। कहा जाता है कि गुरु विश्वामित्र ने यहाँ काली माँ की तपस्या की थी। यह भी माना जाता है कि काली माँ की मूर्ति को विश्वामित्र ने ही प्रतिष्ठित किया था। यहाँ बहने वाली नदी का नामाकरण भी उन्हीं के नाम पर ‘विश्वामित्री’ किया गया है।

कथा
---

इसी तरह पावागढ़ के नाम के पीछे भी एक कहानी है। कहा जाता है कि इस दुर्गम पर्वत पर चढ़ाई लगभग असंभव काम था। चारों तरफ खाइयों से घिरे होने के कारण यहाँ हवा का वेग भी चहुँतरफा था, इसलिए इसे पावागढ़ अर्थात ऐसी जगह कहा गया जहाँ पवन का वास हो।

यह मंदिर गुजरात की प्राचीन राजधानी चांपानेर के पास स्थित है, जो वडोदरा शहर से लगभग 50 किलोमीटर दूर है। पावागढ़ मंदिर ऊँची पहाड़ी की चोटी पर स्थित है। काफी ऊँचाई पर बने इस दुर्गम मंदिर की चढ़ाई बेहद कठिन है। अब सरकार ने यहाँ रोप-वे सुविधा उपलब्ध करवा दी है, जिसके जरिये आप पहाड़ी तक आसानी से पहुँच सकते हैं। यह सुविधा माछी से शुरू होती है। यहाँ से रोप-वे लेकर श्रद्धालु पावागढ़ पहाड़ी के ऊपरी हिस्से तक पहुँचते हैं। रोप-वे से उतरने के बाद आपको लगभग 250 सीढ़ियाँ चढ़ना होंगी, तब जाकर आप मंदिर के मुख्य द्वार तक पहुँचेंगे।

नवरात्र के समय इस मंदिर में श्रद्धालुओं की खासी भीड़ उमड़ती है। लोगों की यहाँ गहरी आस्था है। उनका मानना है कि यहाँ दर्शन करने के बाद माँ उनकी हर मुराद पूरी कर देती है।

इन्हें भी देखें
---------------

* चंपानेर-पावागढ़ पुरातत्व उद्यान
* शक्तिपीठ शाकम्भरीदेवी सहारनपुर
* मनसा देवी

कैसे पहुंचें
------------

वायुमार्ग द्वारा-
यहाँ से सबसे नजदीक अहमदाबाद का एयरपोर्ट है, जिसकी यहाँ से दूरी लगभग 190 किलोमीटर और वडोदरा से 50 किलोमीटर है।

रेलमार्ग-
यहाँ का नजदीकी बड़ा रेलवे स्टेशन वडोदरा में है जो कि दिल्ली और अहमदाबाद से सीधी रेल लाइनों से जुड़ा हुआ है। वडोदरा पहुँचने के बाद सड़क यातायात के सुलभ साधन उपलब्ध हैं।

सड़क मार्ग -
प्रदेश सरकार और निजी कंपनियों की कई लक्जरी बसें और टैक्सी सेवा गुजरात के अनेक शहरों से यहाँ के लिए संचालित की जाती है।

इन्हें भी देखें
---------------

* शक्तिपीठ
**पावापुरी** (Pawapuri), जिसे **पावा** (Pawa) भी कहा जाता है, भारत के बिहार राज्य के नालंदा ज़िले जिले में राजगीर और बोधगया के समीप स्थित एक स्थान है। यह जैन धर्म के मतावलंबियो के लिये एक अत्यंत पवित्र शहर है भगवान महावीर को यहीं मोक्ष की प्राप्ति हुई थी। यहाँ के जलमंदिर की शोभा देखते ही बनती है। संपूर्ण शहर कैमूर की पहाड़ी पर बसा हुआ है।

प्राचीन नाम
-----------

13वीं शती ई॰ में जिनप्रभसूरीजी ने अपने ग्रंथ विविध तीर्थ कल्प रूप में इसका प्राचीन नाम अपापा बताया है। पावापुरी का अभिज्ञान बिहार शरीफ रेलवे स्टेशन (बिहार) से 9 मील पर स्थित पावा नामक स्थान से किया गया है। यह स्थान राजगृह से दस मील दूर है। भगवान महावीर स्वामी के निर्वाण का सूचक एक स्तूप अभी तक यहाँ खंडहर के रूप में स्थित है। स्तूप से प्राप्त ईटें राजगृह के खंडहरों की ईंटों से मिलती-जुलती हैं। जिससे दोनों स्थानों की समकालीनता सिद्ध होती है। कनिंघम के मत में जिसका आधार शायद बुद्धचरित[2] में कुशीनगर के ठीक पूर्व की ओर पावापुरी की स्थिति का उल्लेख है, कसिया जो प्राचीन कुशीनगर के नाम से विख्यात है, से 12 मील दूर पदरौना नामक स्थान ही पावा है। जहाँ गौतम बुद्ध के समय मल्ल-क्षत्रियों की राजधानी थी।

जैन मान्यताएं
-------------

भगवान महावीर का मोक्ष 72 वर्ष की आयु में हुआ था।

बौद्ध मान्यताएं
---------------

जीवन के अंतिम समय में तथागत ने पावापुरी में ठहरकर चुंड का सूकर-माद्दव नाम का भोजन स्वीकार किया था। जिसके कारण अतिसार हो जाने से उनकी मृत्यु कुशीनगर पहुँचने पर हो गई थी।

फ़ाज़िलपुर
----------

कनिंघम ने पावा का अभिज्ञान कसिया के दक्षिण पूर्व में 10 मील पर स्थित फ़ाज़िलपुर नामक ग्राम से किया है। जैन ग्रंथ कल्पसूत्र के अनुसार महावीर ने पावा में एक वर्ष बिताया था। यहीं उन्होंने अपना प्रथम धर्म-प्रवचन किया था, इसी कारण इस नगरी को जैन संम्प्रदाय का सारनाथ माना जाता है। महावीर स्वामी द्वारा जैन संघ की स्थापना पावापुरी में ही की गई थी।
फाजिलपुर वर्तमान में फाजिलनगर है जिसे पावा नगर भी कहते हैं। यह स्थान उत्तर प्रदेश के कुशीनगर जनपद से 25 किलोमीटर की दूरी पर स्थित है। यहाँ पर भगवान महावीर का एक मंदिर भी है।[]

पर्यटन
------

पावापुरी में स्थित जैन मंदिर
यहाँ कमल तालाब के बीच जल मंदिर विश्व प्रसिद्ध है। समोशरण मंदिर, मोक्ष मंदिर और नया मन्दिर भी दर्शनीय हैं।

इन्हें भी देखें
---------------

* बिहार
* जैन मंदिर

सन्दर्भ
-------

1. ↑  "Bihar Tourism: Retrospect and Prospect Archived 2017-01-18 at the Wayback Machine," Udai Prakash Sinha and Swargesh Kumar, Concept Publishing Company, 2012, ISBN 9788180697999
2. ↑  "Revenue Administration in India: A Case Study of Bihar," G. P. Singh, Mittal Publications, 1993, ISBN 9788170993810
Povidone-iodine (PVP-I), जिसे iodopovidone के रूप में भी जाना जाता है, सर्जरी से पहले और बाद में त्वचा कीटाणुशोधन के लिए इस्तेमाल किया जाने वाला एक एंटीसेप्टिक है। इसका उपयोग स्वास्थ्य सेवा प्रदाताओं के हाथों और उस व्यक्ति की त्वचा को कीटाणुरहित करने के लिए किया जा सकता है जिसकी वे देखभाल कर रहे हैं। यह मामूली घावों के लिए भी इस्तेमाल किया जा सकता है। यह तरल या पाउडर के रूप में त्वचा पर लगाया जा सकता है।

सूत्र: C6H9I2NO

गलनांक: 300 °C

वर्गीकरण: आयोडिन

चिकित्सा उपयोग
--------------

Povidone-iodine घाव के संक्रमण के उपचार और रोकथाम में सामयिक अनुप्रयोग के लिए एक व्यापक स्पेक्ट्रम एंटीसेप्टिक है। यह मामूली कटौती, चराई, जलने, घर्षण और फफोले के लिए प्राथमिक चिकित्सा में इस्तेमाल किया जा सकता है। Povidone-iodine आयोडीन की टिंचर की तुलना में लंबे समय तक स्थायी एंटीसेप्टिक प्रभाव प्रदर्शित करता है, नरम ऊतक के माध्यम से इसके धीमे अवशोषण के कारण, यह लंबे समय तक सर्जरी का विकल्प बनाता है। क्लोरहेक्सिडिन समान परिणाम प्रदान करता है, लेकिन समान विषाक्तता चिंताओं के साथ।
बैक्टीरिया पीवीपी- I के प्रतिरोध को विकसित नहीं करते हैं।

* नतीजतन, पीवीपी- I को सर्जिकल स्क्रब के रूप में दवा में व्यापक आवेदन मिला है; पूर्व और बाद की त्वचा की सफाई के लिए; घाव, अल्सर, कटौती और जलने में संक्रमण के उपचार और रोकथाम के लिए; डिकुबाइटस अल्सर और स्टैसिस अल्सर में संक्रमण के उपचार के लिए; योनिशोथ में उम्मीदवारी, ट्राइकोमोनल या मिश्रित संक्रमण के साथ जुड़े। इन उद्देश्यों के लिए PVP-I को समाधान, स्प्रे, सर्जिकल स्क्रब, मलहम और स्वाब खुराक रूपों में 7.5-10.0% की सांद्रता में तैयार किया गया है।

* इन महत्वपूर्ण संकेतों के कारण, ज्यादातर मामलों में केवल बाँझ पोविडोन-आयोडीन का उपयोग किया जाना चाहिए। गैर-बाँझ उत्पाद उन सीमित परिस्थितियों में उपयुक्त हो सकता है जिनमें लोगों की त्वचा स्वस्थ, स्वस्थ हो या समझौता न हो।

सहभागिता
--------

PVP-I में आयोडीन हाइड्रोजन पेरोक्साइड, सिल्वर, टौरोलिडीन और प्रोटीन जैसे एंजाइम के साथ प्रतिक्रिया करता है, उन्हें (और खुद को) अप्रभावी बनाता है। यह कई पारा यौगिकों के साथ प्रतिक्रिया करता है, संक्षारक यौगिक पारा आयोडाइड, साथ ही साथ कई धातुओं के साथ, यह धातु के छेदने वाले कीटाणुनाशक के लिए अनुपयुक्त बना देता है।

```
त्वचा के आवेदन क्षेत्र और स्थिति के आधार पर आयोडीन को शरीर में विभिन्न डिग्री तक अवशोषित किया जाता है।  जैसे, यह थायरॉयड ग्रंथि के डायग्नोस्टिक परीक्षणों जैसे कि रेडियोआयोडीन डायग्नोस्टिक्स के साथ-साथ मूत्र और मल पर इस्तेमाल किए जाने वाले विभिन्न नैदानिक ​​एजेंटों के साथ बातचीत करता है, उदाहरण के लिए गुआयिकम राल।
```

सलाह
----

```
* पोविडाइन आयोडीन क्यूटेनियस स्प्रे पाउडर बाहरी इस्तेमाल के लिए ही है और इसका इस्तेमाल आंखों, नाक या मुंह में न किया जाना चाहिए।
```

* प्रभावित हिस्से को अच्छी तरह से धोकर वहां पोविडिन आयोडीन सॉल्यूशन की अल्प मात्रा लगाएं।
* प्रभावित हिस्से को खुला छोड़ा जा सकता है या इसे किसी रोगाणुनाशित बैंडेज से ढंका भी जा सकता है।
* यदि आपको गहरी चोट लगी हो या कटे का घाव हो अथवा जले का जख्म हो तो इसके इस्तेमाल से पहले आपको अपने डॉक्टर से सलाह लेनी चाहिए|
**पारस्परिक संचार** दो या द्व्यधिक लोगों के मध्य सूचनाओं का आदान-प्रदान है।  यह शोध का एक क्षेत्र भी है जो यह समझने की चेष्टा करता है कि मनुष्य कई व्यक्तिगत और सम्बन्धपरक लक्ष्यों को पूर्ण करने हेतु शाब्दिक और अशाब्दिक संकेतों का प्रयोग कैसे करते हैं। 

पारस्परिक संचार अनुसन्धान परिपृच्छा की न्यूनतम छह श्रेणियों को सम्बोधित करता है: 1) मुखाभिमुख संचार के दौरान मनुष्य अपने शाब्दिक संचार और अशाब्दिक संचार को कैसे समायोजित और अनुकूलित करते हैं; 2) संदेश कैसे उत्पन्न होते हैं; 3) कैसे अनैश्चित्य व्यवहार और सूचना-प्रबन्धन रणनीतियों को प्रभावित करती है; 4) भ्रामक संचार ; 5) सम्बन्धपरक द्वन्द्वात्मकता ; और 6) सामाजिक सम्पर्क जो प्रौद्योगिकी द्वारा मध्यस्थ होते हैं। 

पारस्परिक संचार पर जैविक और शारीरिक दृष्टिकोण में रुचि बढ़ रही है। खोजी गई कुछ अवधारणाएँ व्यक्तित्व, ज्ञान संरचना और सामाजिक सम्पर्क, भाषा, अशाब्दिक संकेत, भावनात्मक अनुभव और अभिव्यक्ति, सहायक संचार, सामाजिक संजाल और सम्बन्धों का जीवन, प्रभाव, संघर्ष, संगणक-मध्यस्थ संचार, पारस्परिक कौशल, पारस्परिक संचार हैं। कार्यस्थल, पारस्परिक संचार पर पारस्परिक दृष्टिकोण, रूमानी (प्रेम प्रसंगयुक्त) या अफ़लातूनी सम्बन्धों में वृद्धि और गिरावट, पारस्परिक संचार और स्वास्थ्य सेवा, पारिवारिक सम्बन्ध और जीवन काल में संचार।

सन्दर्भ
-------

1. 1 2  Berger, Charles R.। (2008)। "Interpersonal communication"। *The International Encyclopedia of Communication*: 3671–3682।  संपादक: Wolfgang Donsbach। New York, New York: Wiley-Blackwell।
2. ↑  Berger, Charles R. (2005-09-01). "Interpersonal communication: Theoretical perspectives, future prospects". *Journal of Communication*. **55** (3): 415–447. आइ॰एस॰एस॰एन॰ 1460-2466. डीओआइ:10.1111/j.1460-2466.2005.tb02680.x.
**नोमैडलैण्ड**  2020 की एक अमेरिकी ड्रामा फ़िल्म है जो 2017 की गैर-फ़िक्शन बुक  *नोमैडलैण्ड: सर्वाइविंग अमेरिका ऑन द ट्वेण्टी-फर्स्ट सेंचुरी*  में जेसिका ब्रुडर द्वारा आधारित है। च्लोए झाओ द्वारा लिखित, सम्पादित, निर्मित और निर्देशित फिल्म है, और फ्रांसेस मैकडॉर्मैंड (जो फिल्म की एक निर्माता भी है) एक कर्मठ काम करने वाले खानाबदोश के रूप में है जो अपने पति के मरने के बाद अपना घर छोड़ देती है और एकमात्र उद्योग बन्द हो जाता है, "बेघर" हो और संयुक्त राज्य अमेरिका के चारों ओर यात्रा करें।

  

नोमैडलैण्ड का प्रीमियर 11 सितम्बर, 2020 को वेनिस फ़िल्म फ़ेस्टिवल में हुआ, जहाँ इसने गोल्डन लायन जीता। इसने टोरण्टो इण्टरनेशनल फ़िल्म फ़ेस्टिवल में पीपल्स चॉइस अवार्ड भी जीता। इसकी 4 दिसम्बर, 2020 को एक सप्ताह की स्ट्रीमिंग सीमित रिलीज हुई थी, और इसे 29 जनवरी, 2021 को संयुक्त राज्य अमेरिका में चयनित IMAX थिएटरों में सर्चलाइट पिक्चर्स द्वारा और साथ-साथ सिनेमाघरों में, और 19 फरवरी 2021 को हुलु पर डिजिटल रूप से स्ट्रीमिंग के साथ वितरित किया गया था।

फ़िल्म को उसके निर्देशन, पटकथा, सम्पादन, सिनेमैटोग्राफी और प्रदर्शन के लिए सराहा गया, खासकर मैकडोरमैण्ड की। यह मेटाक्रिटिक पर 2020 की तीसरी सबसे अधिक रेट की गई फिल्म थी, जिसने इसे आलोचकों और प्रकाशनों द्वारा वर्ष की सर्वश्रेष्ठ फ़िल्मों में से एक के रूप में स्थान दिया। 93 वें अकादमी पुरस्कारों में, इसने कुल छह नामांकन में से सर्वश्रेष्ठ चित्र, सर्वश्रेष्ठ निर्देशक और मैकडोरमैण्ड के लिए सर्वश्रेष्ठ अभिनेत्री का पुरस्कार जीता; झाओ सर्वश्रेष्ठ निर्देशक जीतने वाली पहली महिला बनीं, जबकि मैकडोरमैण्ड एक ही फ़िल्म के लिए निर्माता और कलाकार दोनों के रूप में अकादमी पुरस्कार जीतने वाले इतिहास के पहले व्यक्ति बने।

इसने सर्वश्रेष्ठ मोशन पिक्चर - ड्रामा और 78वें गोल्डन ग्लोब अवार्ड्स में सर्वश्रेष्ठ निर्देशक, 74 वें ब्रिटिश अकादमी फिल्म अवार्ड्स में सर्वश्रेष्ठ फ़िल्म सहित चार पुरस्कार और 36वें  *इण्डिपेण्डेण्ट स्पिरिट्स अवार्ड्स*  में सर्वश्रेष्ठ फ़िल्म सहित चार पुरस्कार जीते।

फ़िल्म को उसके निर्देशन, पटकथा, सम्पादन, सिनेमैटोग्राफी के लिए सराहा गया। यह मेटाक्रिटिक पर 2020 की तीसरी सबसे अधिक रेट की गई फ़िल्म थी, जिसने इसे आलोचकों और प्रकाशनों द्वारा वर्ष की सर्वश्रेष्ठ फिल्मों में से एक के रूप में स्थान दिया।

बाहरी कड़ियाँ
-------------

* 

* नोमैडलैण्ड (फ़िल्म) से संबंधित विकिमीडिया कॉमन्स पर मीडिया</img>
* आधिकारिक जालस्थल
* *नोमैडलैण्ड (फ़िल्म)*  इंटरनेट मूवी डेटाबेस पर
* स्क्रिप्ट Archived


1. ↑
2. ↑  "Nomadland". *Venice Film Festival*. मूल से July 28, 2020 को पुरालेखित. अभिगमन तिथि July 28, 2020.
3. ↑  Keegan, Rebecca (September 2, 2020). "Director Chloe Zhao Arrives With Early Oscar Contender 'Nomadland' and Next Year's 'Eternals': "It's a Bit Surreal"". *The Hollywood Reporter*. मूल से September 3, 2020 को पुरालेखित. अभिगमन तिथि September 27, 2020.
4. ↑  Buchanan, Kyle (February 10, 2021). "It Could Be the Most Diverse Oscars Ever, but the Problem Isn't Solved". *The New York Times*. मूल से March 5, 2021 को पुरालेखित. अभिगमन तिथि March 7, 2021.
5. ↑  "*Nomadland (2021)*". *Box Office Mojo*. IMDb. अभिगमन तिथि April 15, 2021.
6. ↑  "Nomadland (2021) – Financial Information". *The Numbers*. मूल से July 20, 2020 को पुरालेखित. अभिगमन तिथि April 24, 2021.
7. ↑  "Best Movies for 2020". Metacritic. मूल से September 1, 2020 को पुरालेखित. अभिगमन तिथि February 18, 2021.
पोप क्लेमेण्ट अष्टम, पीट्रा ड्यूरे में
**पीट्रा ड्यूरे** (या **पर्चिनकारी**, दक्षिण एशिया में, या **पच्चीकारी** हिन्दी में), एक ऐतिहासिक कला है। इसमें उत्कृष्ट पद्धति से कटे, व जड़े हुए, तराशे हुए एवं चमकाए हुए रंगीन पत्थरों के टुकड़ो से पत्थर में चित्रकारी की जाती है। यह सजावटी कला है। इस कार्य को, बनने के बाद, एकत्र किया जाता है, एवं अधः स्तर पर चिपकाया जाता है। यह सब इतनी बारीकी से किया जाता है, कि पत्थरों के बीच का महीनतम खाली स्थान भी अदृश्य हो जाता है। इस पत्थरों के समूह में स्थिरता लाने हेतु इसे जिग सॉ पहेली जैसा बानाया जाता है, जिससे कि प्रत्येक टुकडा़ अपने स्थान पर मजबूती से ठहरा रहे। कई भिन्न रंगीन पत्थर, खासकर संगमर्मर एवं बहुमूल्य पत्थरों का प्रयोग किया जाता है। यह प्रथम रोम में प्रयोग की दिखाई देती है 1500 के आसपास। जो कि अपने चरमोत्कर्ष पर फ्लोरेंस में पहुँची।
  

 एतमादौद्दौलाह का मकबरा, आगरा, भारत में मुगल बादशाह जहाँगीर की पत्नी नूरजहाँ द्वारा, अपने पिता मिर्जा़ घियास बेग के लिये बनवाया हुआ, जिन्हें एतमाद-उद्-दौलाह की उपाधि मिली हुई थी। यहां पर्चिनकारी का भरपूर प्रयोग दिखाई देता है। इस स्मारक को प्रायः रत्न-मंजूषा कहा जाता है। यह स्मारक ताजमहल का मूलरूप माना जाता है, क्योंकि ताजमहल के कई वास्तु तत्त्व यहाँ परखे गए थे।
पीट्रे ड्यूरे शब्द *सख्त पत्थर* का इतालवी बहुवचन है, या **टिकाउ पाषाण**। 
  

ताजमहल में पुष्पों का पर्चिनकारी में रूपांकन, जिसमें बहुमूल्य पत्थरों का प्रयोग किया हुआ है।
यह अपने आरम्भिक रूप में इटली में थी, परंतु बाद में 1600 शती में, इसके छोटे रूप यूरोप में, यहाँ तक कि मुगल दरबार में [[भारत पहुँचे। जहाँ इस कला को नए आयाम मिले, स्थानीय/ देशी कलाकारों की शैली में, जिसका सबसे उत्कृष्ट उदाहरण ताजमहल में मिलता है। मुगल भारत में, इसे पर्चिनकारी या पच्चीकारी कहा जाता था, जिसका अर्थ है जड़ना।

टिप्पणी
-------

1. ↑  "frozen-music com". मूल से 27 अप्रैल 2008 को पुरालेखित. अभिगमन तिथि 29 अप्रैल 2008.
2. ↑  "Oxford University Press book blurb". मूल से 29 सितंबर 2007 को पुरालेखित. अभिगमन तिथि 29 अप्रैल 2008.
3. ↑  "rockscape.cc". मूल से 19 मार्च 2008 को पुरालेखित. अभिगमन तिथि 29 अप्रैल 2008.

मूल
---

* Getty Center
* Very useful site
* Extensive images and links
* A decent overview
* Two useful pages from lodestarstone.com
	+ 
	+

बाहरी कड़ियाँ
-------------

* Image of Byzantine antecedent
* Photos of Indian examples
**प्रीतम रानी सिवाच** का जन्म २ अक्टूबर १९७४ को गुड़गांव के पास के गांव झारसा में हुआ था। वह भारतीय महिला हॉकी टीम की पूर्व कप्तान हैं और उन्होंने ९ वर्ष की उम्र में ही हॉकी खेलना शुरू कर दिया था। उन्होंने अपनी हॉकी को पीटीआई मास्टर तारा चंद के मार्गदर्शन में झारसा गांव के स्कूल में विकसित किया था। मास्टर तारा चंद और प्रमुख मास्टर राघवेंद्र सिंह यादव ने हॉकी के सर्वश्रेष्ठ खिलाड़ी बनने में उनकी मदद की थी। 
२००८ में, उन्हें ओलंपिक क्वालिफायर के लिए टीम में शामिल होने के लिए बुलाया गया था ताकि उनके अनुभव से अतिरिक्त धन ला सकें। और उनकी टीम को ओलंपिक के लिए अर्हता प्राप्त होने के बाद, सिवाच ने एक साक्षात्कार में कहा, की "हम उतने बुरे भी नहीं थे जितने परिणाम में दिखाए गए। वह आखरी बार २००२ के कॉमनवेल्थ गेम्स में स्वर्ण पदक जीतते समय हॉकी खेलते हुए दिखी। अब वह विश्व कप और राष्ट्रमंडल खेलों के लिए भारतीय महिला हॉकी टीम के साथ कोच हैं। और अब वह अकैडमी चला रही है जहां वह एक कोच बनने के लिए प्रशिक्षण देती है।

सन्दर्भ
-------

1. ↑  [edit source]
Jump up ^ "Pritam Rani recalled in squad". Yahoo!. March 18, 2008. Retrieved 2008-04-14
2. ↑   "Pritam Rani stages a comeback". The Hindu. March 18, 2008. Retrieved 2008-04-14.
3. ↑   "Pritam Rani stages a comeback". The Hindu. March 18, 2008. Retrieved 2008-04-14.
***नीर भरे तेरे नैना देवी*** एक भारतीय टेलीविजन श्रृंखला है जो शकुंतलम टेलीफिल्म्स द्वारा निर्मित और अंशुमन किशोर सिंह द्वारा निर्देशित इमेजिन टीवी पर प्रसारित होती है। इसका प्रीमियर 18 जनवरी 2010 को रात 10 बजे हुआ और 16 जुलाई 2010 को समाप्त हुआ। इस शो को इसकी यथार्थवादी प्रस्तुति के लिए समीक्षकों द्वारा सराहा गया था।

कथा
---

लक्ष्मी का जन्म एक सूखे से त्रस्त गाँव में एक अत्यंत गरीब परिवार में हुआ है, जो बारिश के लिए तरस रहा है। उसके पिता, जो उसे खिलाने की स्थिति में नहीं है, उसे गांव के मंदिर में छोड़ने का फैसला करता है। हालांकि, उसी क्षण, गांव पर बारिश के देवता मुस्कुराते हैं और तीन साल का सूखा टूट जाता है। लक्ष्मी को इस सौभाग्य की वाहक घोषित किया जाता है और उन्हें देवी का दर्जा दिया जाता है।

जबकि उसे विशेष देखभाल और ध्यान दिया जाता है, उसे एक असामान्य जीवन जीने के लिए भी मजबूर किया जाता है, जो उसकी उम्र की एक नियमित लड़की से बहुत अलग है। कहानी अंध विश्वास और अंधविश्वास में जकड़ी हुई गाँव के हाथों देवी के शोषण का पता लगाती है।

कलाकार
------

* देवी के रूप में दीपिका कक्कड़ (युवा)
* रीम शेख देवी के रूप में (बच्चा)
* अक्षिता राजपूत धनिया के रूप में
* हेमंत पांडे घसीटा के रूप में
* प्रणय के रूप में आभास मेहता
* सुहागी के रूप में दीपाली पनसारे
* चौधरी के रूप में निमाई बाली
* सुमन चक्रवर्ती
* अल्पेश गहलोत
* चित्रपमा बनर्जी
* पार्थ शुक्ला
* राम मेट हर जंगरा

संदर्भ
------
| **बातकेन ओब्लास्तБаткен областы** |
| --- |
| मानचित्र जिसमें बातकेन ओब्लास्तБаткен областы हाइलाइटेड है |
| सूचना |
| **राजधानी** : | बातकेन |
| **क्षेत्रफल** : | १६,९९५ किमी² |
| **जनसंख्या**(२००९): • घनत्व : | ४,२८,८०० २५.२/किमी² |
| **उपविभागों के नाम:** | रायोन |
| **उपविभागों की संख्या:** | ३ |
| **मुख्य भाषा(एँ):** | किरगिज़, उज़बेक, रूसी, ताजिक |

**बातकेन प्रांत** (किरगिज़: Баткен областы, अंग्रेज़ी: Batken Province) मध्य एशिया के किर्गिज़स्तान देश का एक प्रांत है। इसकी राजधानी का नाम भी बातकेन शहर ही है। इस प्रांत का उत्तरी हिस्सा उपजाऊ फ़रग़ना वादी में आता है जबकि दक्षिण-पूर्व में अलाय पर्वत और दक्षिण-पश्चिम में तुर्किस्तान पर्वत स्थित हैं। २००९ की जनगणना के अनुसार इस प्रांत के ७६.५% लोग किरगिज़ समुदाय के, १४.७% उज़बेक समुदाय के और ६.९% ताजिक समुदाय के थे। यहाँ रूसी और तातार लोग भी रहते हैं। इस प्रांत की सरहदें पश्चिम और उत्तर में ताजिकिस्तान से और उत्तर-पूर्व में उज़बेकिस्तान से लगतीं हैं।

बातकेन प्रांत का जन्म
---------------------

बातकेन प्रांत का इलाक़ा ओश प्रांत का हिस्सा हुआ करता था लेकिन १२ अक्टूबर १९९९ को इसे अलग करके एक भिन्न प्रांत का दर्जा दे दिया गया। बातकेन के क्षेत्र में १९९० के शतक के बाद चरमपंथी इस्लामी उग्रवाद शुरू हुआ जिसका असर पड़ोसी उज़्बेकिस्तान और ताजिकिस्तान पर भी था। इस कारणवश किर्गिज़स्तान की सरकार ने सन् १९९९ में ओश प्रांत को विभाजित करके बातकेन शहर पर केन्द्रित एक नया प्रांत बनाया ताकि प्रांतीय सरकार यहाँ की व्यवस्था पर पूरा ध्यान दे।

बातकेन प्रांत के कुछ नज़ारे
---------------------------

* सड़क और खेतसड़क और खेत
* इस्फ़ना का मुख्य बाज़ारइस्फ़ना का मुख्य बाज़ार
* पहाड़पहाड़

इन्हें भी देखें
---------------

* बातकेन
* किर्गिज़स्तान के प्रांत
* फ़रग़ना वादी
* ओश प्रांत

सन्दर्भ
-------

1. ↑  Kyrgyzstan: The Bradt Travel Guide Archived 2016-01-02 at the Wayback Machine, Laurence Mitchell, Bradt Travel Guides, 2008, ISBN 978-1-84162-221-7, *... In response to these incursions, President Akaev created a new regional administration for Batken (the region had previously been part of Osh Oblast) in addition to tightening up border controls ...*

| * दे
* वा
* सं
किर्गिज़स्तान के प्रांत |
| --- |
| बातकेन प्रांत  •  चुय प्रांत  •  जलालाबाद प्रांत  •  नारीन प्रांत  •  ओश प्रांत  •  तलास प्रांत  •  इसिक कुल प्रांत  •  बिश्केक (शहर)  •  ओश (शहर) |  |
**निर्वात की प्रतिबाधा** (impedance of free space या impedance of vacuum, *Z*0, एक भौतिक नियतांक है जिसका मान लगभग 377 ओम होता है। परिभाषा के अनुसार, निर्वात में गमन कर रही किसी विद्युतचुम्बकीय तरंग के विद्युत क्षेत्र तथा चुम्बकीय क्षेत्र के मान के अनुपात को निर्वात की प्रतिबाधा कहते हैं।

परिभाषा
{\displaystyle Z\_{0}={\frac {|{\vec {E}}|}{|{\vec {H}}|}}}
निर्वात की प्रतिबाधा का वर्तमान स्वीकृत मान निम्नलिखित है-

{\displaystyle Z\_{0}=\mu \_{0}\,c=376{,}730\,313\,667(57)\,\Omega }.
अन्य नियतांकों से सम्बन्ध
{\displaystyle Z\_{0}={\frac {E}{H}}=\mu \_{0}c\_{0}={\sqrt {\frac {\mu \_{0}}{\varepsilon \_{0}}}}={\frac {1}{\varepsilon \_{0}c\_{0}}}}
जहाँ

*μ*0 चुम्बकीय नियतांक है,
*ε*0 विद्युत नियतांक है,
*c*0 निर्वात में प्रकाश का वेग है।
कभी-कभी *Z*0 के व्युत्क्रम को *निर्वात की प्रवेश्यता* (admittance of free space) कहते हैम और इसे *Y*0 द्वारा निरूपित करते हैं।

सन्दर्भ
-------

1. ↑  साँचा:Internetquelle
2. ↑  साँचा:Internetquelle

इन्हें भी देखें
---------------

* प्रतिबाधा
* निर्वात
**प्रत्युष प्रकाश** (जन्म: १४ दिसम्बर १९९१) बॉलीवुड में कार्यरत एक गीतकार
, व कवि हैं। थ्री डी कामसूत्र (२०१४) फिल्म में इनके लिखे गए गीत ऑस्कर के लिए चुना गया था।

शुरुआत के दिन
-------------

प्रत्युष का जन्म सन् १९९१ में ओड़िसा में एक मध्य वर्गीय परिवार में हुआ था। इनके पिता फोरमैन के रूप में महानदी कोल्फ़ील्ड्स में कार्यरत हैं एवं इनकी माता गृहिणी हैं। इन्होने प्रारंभिक शिक्षा डी.ए.वी. पब्लिक स्कूल, एम.सी.एल. कलिंगा छेत्र (१९९५-२००९) से की। उच्च शिक्षा के लिए इन्होने भारत यूनिवर्सिटी, चेन्नई में दाखिला करवाया और २०१३ में इन्होने ऑटोमोबाइल इंजिनियर की डिग्री ली। प्रकाश अभी एक इ-लर्निंग कंपनी में इंस्ट्रक्शनअल डिज़ाइनर के रूप में कार्यरत हैं।

करियर
-----

प्रकाश ने अपनी पहली गीत १८ साल की उम्र में लिखी थी। इसके बाद प्रकाश लघु फिल्म एवं एलबम्स के लिए गीत लिखना शुरू किया। इनके करियर का सबसे सुनहरा अवसर तब आया जब इन्होने अपना पहला गीत एक बॉलीवुड फिल्म कामसूत्र ३-डी के लिए लिखा, तब प्रकाश २२ वर्षीय थें. इन्होने बॉलीवुड फिल्म, कामसूत्र ३-डी के लिए दो गीत लिखें.

कामसूत्र ३-डी की सफलता के बाद इन्होने हुमा कुरैशी एवं रजत कपूर कार्यरत बॉलीवुड फिल्म, "X" के लिए गीत लिखा. बॉलीवुड फिल्मों के साथ साथ प्रकाश ने कुछ सामाजिक संस्था के लिए भी गीत लिखा. "मुझे रौशनी नहीं देखनी" को लोगों के द्वारा बहुत सराहा गया।

प्रकाश ने एक ऑनलाइन एल्बम, "E-11" के लिए भी गीत लिखा. "दादा एंथम" (एक गीत इस एल्बम से) को सौरव गांगुली के अधिकारिक जालस्थल पर दर्शाया गया।

नीजी जीवन
---------

प्रकाश अभी चेन्नई में रहते हैं।

सन्दर्भ
-------

1. ↑  *An Interview with Young Indian Lyricist Pratyush Prakash Whose Song got Oscar Nomination Archived 2014-06-17 at the Wayback Machine*
2. ↑  *Chit-Chat with Pratyush Prakash !!-- Engineer Cum Oscar Nominated Lyricist... :)  Archived 2014-08-03 at the Wayback Machine*
3. 1 2  *'Kamasutra 3D' vying for Original Song Oscar Archived 2018-09-27 at the Wayback Machine*, retrieved 2014-05-08
4. ↑  *Sheryln Chopra-starrer 'Kamasutra 3D' in Oscar contention in 3 categories including best film, Marathi film also makes the cut Archived 2014-10-24 at the Wayback Machine*
5. ↑  *Two Indian films contending for Oscar Nomination Archived 2014-05-08 at the Wayback Machine*
6. ↑  *Sherlyn Chopra's Kamasutra 3D in Oscar Race Archived 2014-02-19 at the Wayback Machine*

बाहरी कड़ियाँ
-------------

* फेसबुक पर प्रत्युष प्रकाश
* अधिकारिक जालस्थल

| व्यक्तिगत आँकड़े |
| --- |
| नाम | प्रकाश, प्रत्युष |
| अन्य नाम |  |
| लघु वर्णन | बॉलीवुड फिल्मों में काम करने वाले गीतकार |
| जन्म तिथि | १४ दिसम्बर १९९१ |
| जन्म-स्थान | उड़ीसा, भारत |
| मृत्यु तिथि |  |
| मृत्यु स्थान |  |
निर्माण कार्य मुख्यतः स्थल आधारित कार्य है जिसमें बहुत से खतरे सम्भव हैं। निर्माण-स्थल पर किए जाने वाले कुछ मुख्य कार्य ये हैं- गृह-निर्माण, मार्ग निर्माण, अधोसंरचना का रखरखाव और मरम्मत। इस काम में बहुत से ऐसे काम हैं जो खतरों से भरे होते हैं, जैसे ऊँचाई पर जाकर काम करना, उत्खनन (खुदाई), हल्ला, धूल, शक्ति-औजार (पॉवर टूल्स), आदि। इनमें से भी अधिकांश मौतें इन चार कारणों से होतीं हैं- गिरने से, किसी वस्तु के टकराने से लगी चोट से, बिजली का धक्का लगने से, और किन्हीं दो वस्तुओं के बीच में फंसने/दबने से।

पिछले कुछ वर्षों में विकासशील तथा अविकसित देशों में निर्माण कार्य बढ़ रहे हैं। इसके कारण निर्माण से सम्बन्धित मौतों की संख्या भी बढ़ गयी है। किसी कार्यस्थल पर अपने व्यवसाय से सम्बन्धित कार्य करते हुए हुई मृत्यु को व्यावसायिक मृत्यु कहते हैं। निर्माण स्थल पर सभी प्रकार के सुरक्षात्मक उपाय करके ही काम करना बहुत आवश्यक है।

सन्दर्भ
-------

1. ↑  "OSHA Data & Statistics / Commonly Used Statistics". osha.gov. Retrieved 21 February 2017.

इन्हें भी देखें
---------------

* निर्माण
* व्यावसायिक मृत्यु

बाहरी कड़ियाँ
-------------

* निर्माण श्रमिक और स्वास्थ्य (विकासपीडिया)
* 60 फीट ऊंचाई में काम, पर सुरक्षा उपकरण नहीं
* Fatal Heights: The Untold Deaths Of India's Construction Workers
**बांग्लादेश-भारत सीमा** बांग्लादेश और भारत के बीच चलने वाली एक अंतर्राष्ट्रीय सीमा है जो बांग्लादेश के आठ विभागों और भारतीय राज्यों का सीमांकन करती है। बांग्लादेश और भारत 4,096 किलोमीटर लंबी (2,545 मील) अंतर्राष्ट्रीय सीमा साझा करते हैं। जो कि दुनिया की पांचवीं सबसे लंबी सीमा है। 

इसमें से असम में 262 किलोमीटर (163 मील), त्रिपुरा में 856 किलोमीटर (532 मील), 318 किलोमीटर (198 मील) मिजोरम में, 443 किमी (275 मील) मेघालय में और 2,217 किमी (1,378 मील) पश्चिम बंगाल में है। मय़मनसिंह, खुलना, राजशाही, रंगपुर, सिलहट और चटगांव के बांग्लादेशी विभाग सीमा पर स्थित हैं।

मुद्दे
------

17 अगस्त 1947 को भारत के विभाजन पर भारत और पाकिस्तान के बीच एक सीमा प्रकाशित की गई थी। यह काम सिरिल रेडक्लिफ़ ने किया था जिन पर सीमा आयोग के अध्यक्ष के रूप में धार्मिक आधार पर 8.8 करोड़ लोगों के साथ 4,50,000 वर्ग किलोमीटर (1,75,000 वर्ग मील) क्षेत्र को समान रूप से विभाजित करने का जिम्मा था। इसमें बंगाल क्षेत्र का विभाजन शामिल था। इसके परिणामस्वरूप पूर्वी बंगाल पाकिस्तान में चला गया था। जिसे बाद में 1971 में आजादी मिली। इसी सीमा को बांग्लादेश और भारत साझा करते हैं। 

इस सीमा का उपयोग भारत से बांग्लादेश में पशुधन, खाद्य पदार्थ, दवाएं और नशीली दवाओं की तस्करी के लिए किया जाता है। इसके अलावा, बांग्लादेश से अवैध अप्रवासी सीमा पार कर भारत में आते हैं। इस सीमा पर भारतीय सीमा सुरक्षा बल (बीएसएफ) और बॉर्डर गार्ड्स बांग्लादेश (बीजीबी) के बीच समय-समय पर झड़पें भी देखी गई हैं।

सन्दर्भ
-------

1. ↑  "भारत और नेपाल के बीच सीमा विवाद का बांग्लादेश कनेक्शन". *बीबीसी हिन्दी*. 14 जून 2023.
2. ↑  "भारत-बांग्लादेश बॉर्डर के पार होने वाली अवैध घुसपैठ बड़ी चुनौती, असम-बंगाल सबसे ज्यादा प्रभावित". *एबीपी न्यूज़*. 14 नवम्बर 2022. अभिगमन तिथि 23 जून 2023.
3. ↑  "बांग्लादेश सीमा पर मुठभेड़ जवानों पर हमले के बाद जवाबी कार्रवाई में सात मवेशी तस्कर घायल". *जागरण*. अभिगमन तिथि 23 जून 2023.
4. ↑  "BSF ने अंतरराष्ट्रीय सीमा पर 8 बांग्लादेशी नागरिकों को पकड़ा, अवैध तरीके से भारत में करते थे प्रवेश". *आज तक*. 10 फरवरी 2023. अभिगमन तिथि 23 जून 2023.
5. ↑  "भारत की सीमा में घुसने की कोशिश करता बांग्लादेशी नागरिक गिरफ्तार". *पंजाब केसरी*. अभिगमन तिथि 23 जून 2023.
**पिप** (pip) एक पैकेज-प्रबंधन प्रणाली है जिसका उपयोग सॉफ्टवेयर पैकेजों को स्थापित और प्रबंधित करने के लिए किया जाता है।  इसे पायथन में लिखा गया है। यह सार्वजनिक पैकेजों के एक ऑनलाइन भंडार (जैसे PyPI, गिटहब) से जुड़ता है, जिसे पायथन पैकेज इंडेक्स कहा जाता है। पिप को अन्य पैकेज रिपॉजिटरी (स्थानीय या दूरस्थ) से कनेक्ट करने के लिए भी कॉन्फ़िगर किया जा सकता है, बशर्ते कि वे पायथन एन्हांसमेंट प्रस्ताव 503 के अनुरूप हों।  

पायथन के अधिकांश वितरणों के साथ ही पिप भी स्थापित किय गया होता है। पायथन 2 श्रृंखला के पायथन 2.7.9 और बाद वाले संस्करणों, और पायथन 3 शृंखला के पायथन 3.4 और बाद वाले संस्करणों में पिप साथ में ही आता है।

पिप से सम्बन्धित कुछ प्रमुख कमाण्ड
----------------------------------

पिप का एक प्रमुख लाभ यह है कि इसे कमाण्ड लाइन इन्टरफेस से आसानी से चलाया जा सकता है। इस कारण पाइथन के पैकेजों को इन्स्टाल करना बहुत आसान हो जाता है।जैसे-

```
pip install some-package-name

```

इसी प्रकार, पिप का उपयोग करके पैकेजों को हटाया भी जा सकता है:

```
pip uninstall some-package-name

```

पाईपी (PyPI)
------------

पाइथन पैकेज इंडेक्स या **पाईपी** (PyPI), पाइथन पैकेजों का मुख्य भण्डार है। इसे २०१७ में आरम्भ किया गया था। उस समय इसमें लगभग एक लाख पैकेज थे। इस साइट पर पंजीकरण के बाद प्रयोक्ता पाइथन के मॉड्यूल इस पर अपलोड कर सकते हैं और इस प्रकार वह मॉड्यूल दूसरे लोगों को उपयोग के लिये उपलब्ध हो जाता है।

अप्रैल 2018 में इसके लिये एक नई, पूरी तरह से बेहतर वेबसाइट को सक्रिय किया गया था।

सन्दर्भ
-------

1. ↑  Release 1.0
2. ↑  "Changelog - pip documentation v21.1.1". *pip.pypa.io*. अभिगमन तिथि 2021-05-02.
3. ↑  "Release history of pip on the Python Package Index (PyPI)". *pypi.org*. अभिगमन तिथि 2021-05-02.
4. ↑  "pip/LICENSE.txt". *Github*. 17 April 2018. मूल से 1 June 2018 को पुरालेखित. अभिगमन तिथि 1 June 2018.
5. ↑  Kollár, László. "Managing Python packages the right way". *Opensource.com* (अंग्रेज़ी में). Red Hat. अभिगमन तिथि 23 June 2019.
6. ↑  "Python Enhancement Proposal 503". *python.org*.
7. ↑  "pip install command line documentation". *pip.pypa.io*.
8. ↑  "pip installation". अभिगमन तिथि 24 Feb 2015.
बलात्कार या अन्य यौन हिंसा की घटनाओं के पीड़ितों का एक महत्वपूर्ण अनुपात पुरुषों का हैं। ऐतिहासिक रूप से, बलात्कार के बारे में ऐसा सोचा और इसे परिभाषित किया जाता था कि यह अपराध केवल महिलाओं के खिलाफ किया जाता है। यह धारणा अभी भी दुनिया के कुछ हिस्सों में बना हुआ है, लेकिन पुरुषों का बलात्कार अब आमतौर पर अपराध है और अतीत की तुलना में अधिक चर्चा का विषय रहा है।

पुरुषों का बलात्कार अभी भी एक वर्जना है, और विषमलैंगिक और समलैंगिक पुरुषों के बीच एक नकारात्मक अर्थ रखता है। समाज और सेवा प्रदाता अक्सर पुरुष पीड़ितों के यौन अभिविन्यास(झुकाव) और उनके अपराधियों के लिंग के आधार पर प्रतिक्रिया देते हैं। पुरुष पीड़ितों के लिए यौन उत्पीड़न की रिपोर्ट कराना मुश्किल हो सकता है, खासकर एक मजबूत मर्दाना प्रथा वाले समाज में। उन्हें डर हो सकता है कि लोग उनकी यौन अभिविन्यास(झुकाव) पर संदेह करेंगे और उन्हें समलैंगिक कहने लगेंगे, खासकर अगर एक पुरुष द्वारा बलात्कार किया गया हो, या उन्हें नामर्द के रूप में देखा जा सकता है क्योंकि वे पुरुष होते हुए भी शिकार हो गये। कई मामलों समलैंगिक होने की अनुभूति के पीछे बलात्कार एक मकसद होता है। ज्यादातर, पुरुष पीड़ित महिला पीड़ितों के समान, उनके शिकार को छिपाने और इनकार करने की कोशिश करते हैं, जब तक कि उन्हें गंभीर शारीरिक चोटें न हों। अंततः जब वे चिकित्सा या मानसिक स्वास्थ्य सेवाओं की मांग कर रहे होते हैं, तो उनकी चोटों को समझाने में पुरुष पीड़ित बहुत अस्पष्ट हो सकते हैं।

सन्दर्भ
-------
पिरिडीन की रासायनिक संरचना
**पिरिडीन** (C5 H5 N) एक विषमचक्रीय कार्बनिक यौगिक है, जिसके चक्र में कार्बन के पाँच और नाइट्रोजन का एक परमाणु रहता है। इसके संरचनासूत्र का प्रतिपादनKorner ने १८६९ ई. में किया था। इस सूत्र से पिरिडीन के रासायनिक व्यवहार की व्याख्या ढंग से हो जाती है।

परिचय
-----

कोयला, पीट-कोयला, काठ और अन्य बिटॅमिनी पदार्थों को तपाने से पिरिडीन बनता है और उनके भंजक आसवन से जो अलकतरा प्राप्त होता है, उसी में यह रहता है। अस्थि के भंजक आसवन से जो अस्थि तेल प्राप्त होता है, उसमें भी पिरिडीन रहता है। कोयले के अलकतरे के प्रभाजित आसवन से जो उत्पाद ८० डिग्री C और १७० डिग्री C के बीच प्राप्त होता है, उसी हलके तेल में बेंज़ीन के साथ-साथ पिरिडीन रहता है। इस हलके तेल पर तनु सल्फ्यूरिक अम्ल को क्रिया से तथा फिर चूना द्वारा पृथक् कराकर यह प्राप्त होता है। इसके पुन: आसवन से परिष्कृत पिरिडीन प्राप्त होता है।

पिरिडीन रंगरहित द्रव है, जिसका घनत्व ० डिग्री सें. पर १.००३३ है। इसका क्वथनांक १४४.५ डिग्री सें. है। इसकी गंध बड़ी तीखी और अरुचिकर होती है। यह जल, ऐल्कोहल और ईथर में सब अनुपात में विलेय है और अम्लों से लवण बनाता है। यह तृतीयक क्षारक है और स्थायी यौगिक बनाता है। ऑक्सीकारकों का इसपर कोई प्रभाव नहीं पड़ता। हैलोजन की क्रियाएँ इस पर कठिनता से होती हैं। अपचयन से यह अपचित होकर पिपेरिडीन बन जाता है। प्रयोगशालाओं में भी इसका संश्लेषण हुआ है।

पिरिडीन महत्वपूर्ण यौगिक है। मेथिलेटेड स्पिरिट के निर्माण में इसका उपयोग एक समय व्यापक रूप में होता था। विलायक के रूप में इसका उपयोग अब भी होता है। अनेक रासायनिक अभिक्रियाओं में अल्प मात्रा में उपस्थित रहकर भी यह उच्च कोटि का उत्प्रेरक सिद्ध हुआ है।
पठेट लाओ का झंडा, जो आगे चलकर लाओस का राष्ट्रीय ध्वज बना
**पठेट लाओ** (लाओ भाषा: ປະເທດລາວ, Pathet Lao), जिसका अर्थ "लाओ राष्ट्र" है, एक साम्यवादी राजनैतिक अभियान व संगठन था जिसकी स्थापना २०वीं शताब्दी के मध्य में दक्षिणपूर्वी एशिया के लाओस देश में हुई थी। लओस गृहयुद्ध के बाद, सन् १९७५ में यह संगठन लाओस पर अपना अधिकार जमाने में सफल हो गया। आरम्भ से ही पठेट लाओ पड़ोसी वियतनाम देश के साम्यवादी संगठन से सम्बन्धित रहा था और गृहयुद्ध के दौरान उन्होंने ही इसे संगठित करा और युद्ध के औज़ार दिए। कभी-कभी इसका नेतृत्व भी उत्तर वियतनाम की सेना ने किया।

इन्हें भी देखें
---------------

* लाओस
* साम्यवाद

सन्दर्भ
-------

1. ↑  Andrea Matles Savada, ed. (1994). "The Pathet Lao". *Laos: A Country Study*. GPO for the Library of Congress. मूल से 4 मार्च 2016 को पुरालेखित. अभिगमन तिथि August 8, 2011. .... The basic stance of this front's propaganda was the united struggle against the French without reference to political parties or ideology. Illustrative of this stance was the use henceforth of the name Pathet Lao (Lao Nation).सीएस1 रखरखाव: फालतू पाठ: authors list (link)
**पुरुषपरीक्षा**, विद्यापति द्वारा रचित कथाग्रन्थ है। उन्होने इसकी रचना महाराजा शिवसिंह के निर्देशन पर किया था। इसमें पंचतन्त्र की परम्परा में शिक्षाप्रद कथाएँ प्रस्तुत की गयी हैं। यह ग्रन्थ समाजशास्रियों, इतिहासकारों, मानववैज्ञानिको, राजनीतिशास्त्रियों के साथ-साथ दर्शन एवं साहित्य के लोगों के लिए भी एक अपूर्व कृति है। 

वीरकथा, सुबुद्धिकथा, सुविद्यकथा और पुरुषार्थकथा- इन चार वर्गों में पुरुषपरीक्षा की कथा दी गयी है।

‘पुरुष-परीक्षा’ में सच्चे पुरुष की परख कैसे की जाये- यह बताने के लिए वासुकि नामक मुनि पारावार नामक राजा को अनेक कथाएँ सुनाते हैं। पुरुष की परीक्षा कैसे होनी चाहिए, इस सम्बन्ध में कवि ने पुरुष-परीक्षा की भूमिका में लिखा है कि-

*"चंद्रातपा नाम के नगर में पारावार नाम का एक राजा था। उसकी पद्मावती नाम की एक अत्यंत सुंदरी कन्या थी। कन्या को विवाह योग्य देखकर राजा ने सुबुद्धि नाम के ऋषि से कहा कि महाराज! इष्ट कार्यों में अकेले निर्णय नहीं करना चाहिए। संभव है मोहवश कोई अनुचित कार्य न कर बैठें, क्योंकि मोहवश बड़े-बड़े विद्वान भी अनर्थ कर बैठते हैं जिससे सुख की हानि होती है। इसलिए हे ऋषि, किस प्रकार का वर अपनी कन्या के लिए खोजूं, यह आप बतावें। तब ऋषि ने कहा- राजन! पुरुष वर करिए। राजा ने आश्चर्य से पूछा कि ‘क्यों अपुरुष भी कन्या के लिए वर हो सकते हैं? ऋषि ने कहा ‘राजन! इस संसार में बहुत से से पुरुष कहलाने वाले पुरुष के आकर के लोग दिख पड़ते हैं किन्तु वे सब पुरुष नहीं हैं। इसलिए आप पुरुष को पहचान कर कन्या के लिए वर का निश्चय कीजिये। पुरुष को पहचानने के लिए निम्नलिखित चिह्न हैं- जो पुरुष वीर हो, सुधि हो, विद्वान हो तथा पुरुषार्थ करने वाला हो, वही यथार्थ में पुरुष है। इसके अतिरिक्त पुच्छ-विषाण-हीन पशु है।"* 
*वीरः सुधीः सुविद्यश्च पुरुषः पुरुषार्थवान्।* 
*तदन्ये पुरुषाकाराः पशवः पुच्छवर्जिताः ॥*
*वीर, सुबुद्धिमान, विद्यावान और पुरुषार्थ करनेवाला हो, वही (सच्चा) पुरुष है। उसके अलावा अन्य, पुरुष के आकार में बिना पूंछ के पशु हैं।*

सन्दर्भ
-------

1. ↑  "विद्यापति की रचनाएँ". मूल से 20 दिसंबर 2017 को पुरालेखित. अभिगमन तिथि 18 फ़रवरी 2017.

बाहरी कड़ियाँ
-------------

* पुरुषपरीक्षा
* पुरुषपरीक्षा